Салмак категориясы

Салмак категориясы спортто - спорттун күрөш, оор атлетика, бокс, таэквондо жана башка түрлөрүндө мелдештерге катышуучулардын салмагына жараша бөлүштүрүлүшү. Абс. салмактагы мелдешке (бокста, кыргыз күрөшүндө, дзюдодо) таймаш салмак категориясына көз карандысыз жүргүзүлөт. Күрөштө ар бир балбан өзүнүн салмагындай атаандаш менен гана таймашка чыга алат жана анда төмөнкүдөй салмак категориясы колдонулат: өзгөчө өтө жеңил салмак - 48 кгт чейин; өтө жеңил салмак - 52 кгга чейин; жарым жеңил салмак - 57 кгга чейин; жеңил салмак - 62 кгта чейин; 1-жарым орто салмак - 68 кгга чейин; 2-жарым орто салмак - 90 кгга чейин; жарым орто салмак - 100 тсгга чейин; оор салмак - 130 кгта чейин. Спорттун айрым түрлөрүнүн С. к. жогоркудан айырмаланат. Алсак, бокста 10 (оор атлетикада 8) салмак категориясы бар. Анда кээ бир салмак категориясынын массалары да ар башка. Мисалы, бокста оор салмак 86 кгдан жогору болсо, самбодо 100 кгдан жогору. Салмак категориясы спортчулардын мүмкүнчүлүктөрүн теңөө максатында киргизилген. Аялдар, балдар (кыздар), өспүрүмдөр үчүн өз-өзүнчө категориялар белгиленген.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Физика